Nafarroako Parlamentuko Mahaiak, 2022ko martxoaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako gaurkotasun handiko galdera, irakasleen lanaldiaren murrizketari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2022ko martxoaren 21ean

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko Marisa de Simón Caballero andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau egiten du, Nafarroako Gobernuko Lehendakaritzako, Berdintasuneko, Funtzio Publikoko eta Barneko kontseilariak 2022ko martxoaren 24rako, ostegunarekin, aurreikusitako kontrolerako Osoko Bilkuran, ahoz erantzun dezan:

27/2011 Foru Dekretuak Nafarroako administrazio publikoetako langileen lanaldiaren murrizketa arautzen du.

Oro har, salbu eta Hezkuntza Departamentuaren menpeko irakasleak, funtzionarioek lanaldi osoetan metatu ahal dituzte beren lanaldi murrizketak, familia eta lana bateratzen laguntzeko.

Batez ere maistra edo bigarren hezkuntzako irakasle diren emakumeak dira, lanaldi murrizketak gainerako funtzionarioen baldintza beretan baliatu ezin dituztenak.

Berriki, CCOO sindikatuak premiatzen gintuen egoera hori zuzentzera, aipatu foru dekretuaren 8.4 artikulua aldatuz.

Gobernuak eskari hori ezagutzen al du? Aurreikusi al du behar den arau aldaketa egitea, Hezkuntza Departamentuko irakasle funtzionarioek aukera izan dezaten lanaldi murrizketak lanaldi osoetan metatzeko?

Iruñean, 2022ko martxoaren 21ean

Foru parlamentaria: Marisa de Simón Caballero